stanford-oval/wikipedia huggingface dataset:
การไฟฟ้านครหลวง

| --- | --- |
ตราสัญลักษณ์แสดงให้เห็นถึงพระที่นั่งอนันตสมาคมล้อมรอบด้วยสลักเกลียวไฟฟ้า
อาคารที่ทำการ
ชื่อท้องถิ่น: Metropolitan Electricity Authority
ชื่อโรมัน: Kan Faifa Nakhon Luang
ประเภท: รัฐวิสาหกิจ
อุตสาหกรรม: การจ่ายไฟฟ้าในเขตนครหลวง
ก่อนหน้า: การไฟฟ้ากรุงเทพ กองไฟฟ้าหลวงสามเสน
ก่อตั้ง: 1 สิงหาคม พ.ศ. 2501; 66 ปีก่อน (2501-08-01) ในจังหวัดพระนคร ประเทศไทย
สำนักงานใหญ่: เลขที่ 1192 อาคารวัฒนวิภาส ถนนพระรามที่ 4 แขวงคลองเตย เขตคลองเตย, กรุงเทพมหานคร
จำนวนที่ตั้ง: สำนักงานการไฟฟ้านครหลวงเขต 18 แห่ง สำนักงานการไฟฟ้านครหลวงสาขาย่อย 12 แห่ง
พื้นที่ให้บริการ: กรุงเทพมหานครและปริมณฑล
บุคลากรหลัก: ขจร ศรีชวโนทัย  (ประธานกรรมการ) วิลาศ เฉลยสัตย์ (ผู้ว่าการ)
รายได้:  258,376.29 ล้านบาท (พ.ศ. 2566)
รายได้จากการดำเนินงาน:  3,609.00 ล้านบาท (พ.ศ. 2566)
รายได้สุทธิ:  10,169.38 ล้านบาท (พ.ศ. 2566)
ทรัพย์สินสุทธิ:  19,256,96 ล้านบาท (พ.ศ. 2566)
สินทรัพย์:  279,672,64 ล้านบาท (พ.ศ. 2566)
ส่วนของผู้ถือหุ้น:  109,545,99 ล้านบาท (พ.ศ. 2566)
เจ้าของ: กระทรวงการคลัง
พนักงาน: 9,836 คน (พ.ศ. 2566)
บริษัทแม่: กระทรวงมหาดไทย
เว็บไซต์: www.mea.or.th
การไฟฟ้านครหลวง เป็นรัฐวิสาหกิจที่รับผิดชอบการจำหน่ายไฟฟ้าให้กับประชาชน อยู่ในความรับผิดชอบของกระทรวงมหาดไทย มีพื้นที่บริการในปัจจุบันได้แก่ กรุงเทพมหานคร จังหวัดนนทบุรี และจังหวัดสมุทรปราการ  โดยแบ่งออกเป็น 18 เขต และ 14 สาขาย่อย ในอดีตเคยให้บริการจำหน่ายไฟฟ้าครอบคลุมถึงจังหวัดปทุมธานี ต่อมาได้โอนกิจการดังกล่าวให้กับการไฟฟ้าส่วนภูมิภาค (กฟภ.)[ต้องการอ้างอิง]
ในสิ้นปี 2565 การไฟฟ้านครหลวง เป็นรัฐวิสาหกิจที่นำส่งรายได้แผ่นดินสะสมสูงสุด ลำดับที่ 5
ประวัติ

ในปี พ.ศ. 2427 ประเทศไทยเริ่มมีไฟฟ้าใช้ครั้งแรก แต่เป็นการจ่ายไฟฟ้าในส่วนราชการและสาธารณูปโภคโดยจอมพล เจ้าพระยาสุรศักดิ์มนตรี (เจิม แสง-ชูโต) เป็นผู้ให้กำเนิดการไฟฟ้าของไทยตั้งแต่ยังมีบรรดาศักดิ์เป็น เจ้าหมื่นไวยวรนาถ ได้ติดตั้งเครื่องกำเนิดไฟฟ้า เดินสายไฟฟ้า และติดตั้งดวงโคมไฟฟ้าที่ กรมทหาร (ที่ตั้งกระทรวงกลาโหม ในปัจจุบัน) ในวันที่เปิดทดลองใช้ไฟฟ้าครั้งแรก บรรดาขุนนาง ข้าราชการ และประชาชน มาดูแสงไฟฟ้าอย่างแน่นขนัดด้วยความตื่นตาตื่นใจเมื่อความทราบฝ่าละอองธุลีพระบาท พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ติดตั้งระบบไฟฟ้าและดวงโคมไฟฟ้าใน พระบรมมหาราชวัง ทันที
ส่วนการจ่ายไฟฟ้าในภาคเอกชนและภาคประชาชนครั้งแรก ดำเนินการโดยองค์กรที่ดำเนินกิจการไฟฟ้า 2 แห่ง ได้แก่ การไฟฟ้ากรุงเทพ และ กองไฟฟ้าหลวงสามเสน ซึ่งต่อมาทั้งสองแห่งได้ควบรวมกิจการเป็น การไฟฟ้านครหลวง
ประวัติ > การไฟฟ้ากรุงเทพ

การไฟฟ้ากรุงเทพ เดิมเป็นกิจการของเอกชนที่เปลี่ยนมือหลายบริษัท โดยการจ่ายไฟฟ้าครั้งแรก เกิดขึ้นในปี พ.ศ. 2437 สำหรับระบบไฟฟ้าของรถรางกรุงเทพ
เดิมที เจ้าหมื่นไวยวรนาถ วางแผนที่สร้างโรงไฟฟ้าให้ประชาชนในเขตพระนครได้ใช้ไฟฟ้า โดยคิดจะจัดรูปบริษัทร่วมกับชาวต่างประเทศ แต่ยังไม่ทันได้ดำเนินการ จนกระทั่งระบบรถรางไฟฟ้าเกิดขึ้น
ในปี พ.ศ. 2430 นายจอห์น ลอฟตัส กับ นาย อังเดร ดู เปลซี เดอ ริเชอเลียว (ต่อมาคือ พระยาชลยุทธโยธินทร์) ได้รับสัมปทานการเดินรถรางจากรัฐบาล ซึ่งเป็นระบบขนส่งมวลชนครั้งแรกในประเทศไทยแต่ยังใช้ม้าลากเพราะขณะนั้นยังไม่มีไฟฟ้าทำให้มีปัญหาในการลากเสมอ จึงเกิดภาวะขาดทุนในปี พ.ศ. 2435 จึงโอนกิจการให้ บริษัทเดนมาร์ก
ในเดือนพฤษภาคม พ.ศ. 2437 บริษัทเดนมาร์กได้เปลี่ยนจากม้าลากมาเป็นระบบรถรางไฟฟ้า นับเป็นการจ่ายไฟฟ้าแก่ภาคเอกชนครั้งแรกในประเทศไทย ขณะนั้นแม้แต่หลายประเทศอุตสาหกรรมชั้นนำในยุโรปก็ยังไม่มีรถรางไฟฟ้า
ในปี พ.ศ. 2440 ความนิยมใช้ไฟฟ้าที่เพิ่มขึ้น นายเลียวนาดี ชาวอเมริกัน กับเพื่อนก่อตั้ง บริษัท บางกอก อิเล็กตริก ไลต์ ซินดิเคท เป็นการดำเนินกิจการไฟฟ้าโดยเอกชนเป็นครั้งแรก โดยมีสัญญาจ่ายไฟตามจุดต่าง ๆ ในท้องถนนหลวงและสถานที่ราชการ โดยได้เช่าที่ดินวัดราชบูรณะราชวรวิหาร (วัดเลียบ) จึงเรียกกันว่า โรงไฟฟ้าวัดเลียบ เป็นโรงไฟฟ้าพลังความร้อน ระบบเครื่องจักรไอน้ำ ใช้ไม้ฟืน ถ่านหิน น้ำมัน และแกลบเป็นเชื้อเพลิง
ต่อมา ในปี พ.ศ. 2441 นายอ๊อก เวสเตนโฮลซ์ ชาวเดนมาร์ก ก่อตั้ง บริษัท ไฟฟ้าสยาม จำกัด เช่นกัน จดทะเบียนที่กรุงโคเปนเฮเกน ประเทศเดนมาร์ก
ในปี พ.ศ. 2443 บริษัทเดนมาร์กขายกิจการรถรางให้แก่ บริษัท บางกอกอีเล็คตริคซิตี้ ไลท์ ซินดิเคท 
และภาวะขาดทุนของ บริษัท บางกอกอีเล็คตริคซิตี้ ไลท์ ซินดิเคท จึงต้องโอนกิจการอีกครั้งให้ บริษัท ไฟฟ้าสยาม จำกัด 
ซึ่งทำสัญญากับรัฐบาลสยามเมื่อ 9 พฤศจิกายน พ.ศ. 2444 ต่อมาได้มีการแก้ไขสัญญากับ เจ้าพระยายมราช (ปั้น สุขุม) เสนาบดีกระทรวงมหาดไทย เมื่อ 28 พฤษภาคม พ.ศ. 2467
โรงไฟฟ้าวัดเลียบในสมัยนั้น มีเครื่องกำเนิดไฟฟ้า 6 เครื่อง และรวมกำลังผลิตทั้งสิ้น 18,500 กิโลวัตต์ (18.50 เมกะวัตต์)
ต่อมา เมื่อ 5 พฤษภาคม พ.ศ. 2470 ต่อมา บริษัท ไฟฟ้าสยาม จำกัด เปลี่ยนชื่อเป็น บริษัท ไฟฟ้าสยามคอร์ปอเรชั่น จำกัด  
จนกระทั่งเมื่อ 28 กันยายน พ.ศ. 2482 จึงได้เปลี่ยนชื่อเป็น บริษัท ไฟฟ้าไทยคอร์ปอเรชั่น จำกัด
เมื่อ 31 ธันวาคม พ.ศ. 2492 สัมปทานหมดอายุลง รัฐบาลจึงเข้าดูแลกิจการทั้งหมดเอง และเปลี่ยนชื่อเป็น การไฟฟ้ากรุงเทพ 
เป็นหน่วยงานหนึ่งของกระทรวงมหาดไทย ทำหน้าที่ผลิตและจำหน่ายกระแสไฟฟ้าแก่ประชาชนที่อาศัยอยู่ในบริเวณตอนใต้ของคลองบางกอกน้อยและคลองบางลำภู ตั้งแต่ 1 มกราคม พ.ศ. 2493
ประวัติ > กองไฟฟ้าหลวงสามเสน

กองไฟฟ้าหลวงสามเสน เดิมชื่อ กองไฟฟ้าสามเสน ก่อตั้งจากพระราชดำริของพระบาทสมเด็จพระจุลจอมเกล้าเจ้าอยู่หัว เมื่อ 15 ตุลาคม พ.ศ. 2453 ทรงพระกรุณาโปรดเกล้าฯ ให้ เจ้าพระยายมราช (ปั้น สุขุม) เสนาบดีกระทรวงนครบาล และผู้บังคับบัญชากรมสุขาภิบาลในขณะนั้น ดำเนินการสร้างโรงไฟฟ้าเพื่อผลิตกระแสไฟฟ้าจำหน่ายแก่ประชาชน นอกเหนือจากการจ่ายไฟฟ้าให้ โรงกรองน้ำสามเสน บริเวณพระราชวังดุสิต และ โรงทำยาฝิ่นที่สามเสน (ปัจจุบันคือบริเวณ กรมสรรพสามิต สมัยนั้นฝิ่นยังเป็นของถูกกฎหมาย) โดยให้มีการจัดการเช่นการค้าขายทั่วไป หรือรัฐวิสาหกิจในปัจจุบัน
เจ้าพระยายมราช (ปั้น สุขุม)ในฐานะผู้บังคับบัญชากรมสุขาภิบาล จึงกู้เงินจากกระทรวงการคลัง สมัยที่ยังเป็น กระทรวงพระคลังมหาสมบัติ จำนวน 1 ล้านบาท อัตราดอกเบี้ยร้อยละ 4 ต่อปี โดยนำกำไรจากการขายไฟฟ้ามาชำระหนี้กระทรวงพระคลังมหาสมบัติ และ ได้มีการลงนามในสัญญาเงินกู้เมื่อ 29 กุมภาพันธ์ พ.ศ. 2454 (นับอย่างปัจจุบันเป็น พ.ศ. 2455) เพื่อเป็นค่าใช้จ่ายในการจัดซื้อที่ดิน การก่อสร้างโรงไฟฟ้าและการดำเนินงานผลิตจำหน่ายกระแสไฟฟ้า
แต่ต่อมาต้องกู้เงินเพิ่มอีก 1 ล้านบาท เมื่อ 20 กุมภาพันธ์ พ.ศ. 2456 (นับอย่างปัจจุบันเป็น พ.ศ. 2457) เนื่องจากส่วนที่ประมาณไว้แต่เดิม ไม่เพียงพอกับงานที่ต้องทำจริง 
เมื่อ 4 กุมภาพันธ์ พ.ศ. 2456 กองไฟฟ้าหลวงสามเสน จึงได้เริ่มทดลองเดินเครื่องจักรผลิตกระแสไฟฟ้าเป็นครั้งแรก โดยใช้เครื่องกำเนิดไฟฟ้าจาก บริษัท เออีจี ส่งไฟฟ้าให้โรงยาฝิ่นหลวงเพื่อหารายได้ (นับอย่างปัจจุบันเป็น พ.ศ. 2457)
หลังจากนั้นเมื่อ กรกฎาคม พ.ศ. 2457 จึงเริ่มจ่ายไฟฟ้าให้แก่ประชาชน นับเป็นการจำหน่ายไฟฟ้าแก่ภาคประชาชนทั่วไปครั้งแรกในประเทศไทย
โดยมีเขตจำหน่ายอยู่บริเวณสุขาภิบาลฝ่ายเหนือ อันได้แก่บริเวณตอนเหนือของคลองบางกอกน้อย คลองบางลำภู คลองมหานาค และ คลองแสนแสบ 
ตามที่ได้ตกลงกันไว้กับบริษัทไฟฟ้าสยาม จำกัด ซึ่งได้มีการตกลงกันไว้ ตั้งแต่เมื่อ 22 พฤษภาคม พ.ศ. 2449 
แม้กว่าจะมีผลบังคับใช้อย่างจริงจังเมื่อวันที่ 6 มกราคม พ.ศ. 2464
นอกจากนี้ โรงไฟฟ้าหลวงสามเสน ได้จำหน่ายไฟฟ้าให้ โรงกรองน้ำสามเสน เมื่อ 14 พฤศจิกายน พ.ศ. 2457 แต่ผู้รับเหมาดำเนินการติดตั้งเครื่องกำเนิดไฟฟ้า ส่งมอบงานให้กรมสุขาภิบาลโดยสมบูรณ์ เมื่อวันที่ 20 มีนาคม พ.ศ. 2457 (นับอย่างปัจจุบันเป็น พ.ศ. 2458)
หลังจากนั้น โรงไฟฟ้าสามเสน ได้จำหน่ายไฟฟ้า ให้โรงงานบางซื่อ ของบริษัทปูนซีเมนต์ไทยจำกัด เมื่อ พ.ศ. 2458 และพระบาทสมเด็จพระมงกุฏเกล้าเจ้าอยู่หัว เสด็จพระราชดำเนิน ทรงเปิดโรงไฟฟ้าสามเสนอย่างเป็นทางการ เมื่อวันอาทิตย์ที่ 19 ธันวาคม พ.ศ. 2458
ต่อมาเมื่อ 1 สิงหาคม พ.ศ. 2501 รัฐบาลสมัยพลเอกถนอม กิตติขจร ควบรวมองค์การทั้งสองเข้าด้วยกัน เปลี่ยนชื่อเป็น การไฟฟ้านครหลวง  ซึ่งต่อมา มีการแก้ไขกฎหมายเพิ่มเติม เมื่อปี พ.ศ. 2530และปี พ.ศ. 2535 จนถึงทุกวันนี้
คณะกรรมการการไฟฟ้านครหลวง

มติคณะรัฐมนตรีวันที่ 9 มกราคม พ.ศ. 2567 แต่งตั้งกรรมการดังต่อไปนี้
นายกองเอก ขจร ศรีชวโนทัย                    อธิบดีกรมส่งเสริมการปกครองท้องถิ่น ประธานกรรมการ
นายบุญชอบ สุทธมนัสวงษ์               อดีตปลัดกระทรวงแรงงาน
นายกองเอก สนิท ขาวสอาด              อดีตผู้ว่าราชการจังหวัดบึงกาฬ
พลเอก เกรียงไกร ศรีรักษ์                ประธานคณะที่ปรึกษารัฐมนตรีว่าการกระทรวงมหาดไทย
นายกิตติพงษ์ ภิญโญตระกูล              รองเลขาธิการสำนักงานคณะกรรมการกำกับกิจการพลังงาน
พลตำรวจโท กรไชย คล้ายคลึง           ผู้ช่วยผู้บัญชาการตำรวจแห่งชาติ
ศาสตราจารย์ ดร. วีรกร อ่องสกุล           อดีตรักษาการรองอธิการบดีฝ่ายพัฒนาทรัพยากร สถาบันเทคโนโลยีแห่งเอเชีย
ศาสตราจารย์ ดร. ธรรมรัตน์ คุตตะเทพ       หัวหน้าภาควิชาการจัดการขยะพลาสติกในทะเล คณะสิ่งแวดล้อม ทรัพยากรและการพัฒนา สถาบันเทคโนโลยีแห่งเอเชีย
รองศาสตราจารย์ ดร. รังสรรค์ วงศ์สรรค์      รองศาสตราจารย์ประจำสำนักวิชาวิศวกรรมศาสตร์ มหาวิทยาลัยเทคโนโลยีสุรนารี
อาจารย์ ดร.เพียงออ เลาหะวิไลย           อาจารย์ วิทยาลัยนานาชาตินวัตกรรมดิจิทัล มหาวิทยาลัยเชียงใหม่
รองศาสตราจารย์ ดร. จิรพล สังข์โพธิ์        รองอธิการบดีฝ่ายเทคโนโลยีสารสนเทศ มหาวิทยาลัยธรรมศาสตร์
รองศาสตราจารย์ ดร. อัศม์เดช วานิชชินชัย  ที่ปรึกษาอนุกรรมาธิการในคณะอนุกรรมาธิการขับเคลื่อนการปฏิรูปการเมืองเพื่อเสนอเป็นแผนยุทธศาสตร์ชาติ
ผู้ช่วยศาสตราจารย์ ดร. ชยกฤต อัศวธิตานนท์   คณบดีวิทยาลัยนวัตกรรม มหาวิทยาลัยธรรมศาสตร์
นางสาว ปิยวรรณ ล่ามกิจจา             ที่ปรึกษาด้านพัฒนารัฐวิสาหกิจ สำนักงานคณะกรรมการนโยบายรัฐวิสาหกิจ กระทรวงการคลัง
อำเภอบึงสามพัน

| อำเภอบึงสามพัน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bueng Sam Phan
ภายในเขตเทศบาลตำบลซับสมอทอด
คำขวัญ: หลวงพ่อคู่บ้าน บึงสามพันคู่เมือง ลือเลื่องบุญบั้งไฟ ยิ่งใหญ่แข่งเรือ งามเหลือทุ่งทานตะวัน
แผนที่จังหวัดเพชรบูรณ์ เน้นอำเภอบึงสามพัน
พิกัด: 15°47′48″N 101°0′30″E﻿ / ﻿15.79667°N 101.00833°E﻿ / 15.79667; 101.00833
ประเทศ:  ไทย
จังหวัด: เพชรบูรณ์
พื้นที่
 • ทั้งหมด: 489.8 ตร.กม. (189.1 ตร.ไมล์)
ประชากร (2564)
 • ทั้งหมด: 71,327 คน
 • ความหนาแน่น: 145.63 คน/ตร.กม. (377.2 คน/ตร.ไมล์)
รหัสไปรษณีย์ : 67160
รหัสภูมิศาสตร์: 6708
ที่ตั้งที่ว่าการ: ที่ว่าการอำเภอบึงสามพัน ถนนสระบุรี-หล่มสัก ตำบลบึงสามพัน อำเภอบึงสามพัน จังหวัดเพชรบูรณ์ 67160
 ส่วนหนึ่งของสารานุกรมประเทศไทย
บึงสามพัน เป็นอำเภอในจังหวัดเพชรบูรณ์ เป็นอำเภอที่มีการพัฒนาอย่างรวดเร็วเนื่องจากมีจุดตัดทางถนนระหว่างทางหลวงแผ่นดินหมายเลข 21 (สระบุรี–หล่มสัก) กับทางหลวงแผ่นดินหมายเลข 225 (นครสวรรค์–ชัยภูมิ) อีกทั้งเป็นอำเภอทางผ่านไปสู่ตัวจังหวัด จึงทำให้สะดวกทั้งการค้าขายและการเดินทาง
ที่ตั้งและอาณาเขต

อำเภอบึงสามพันมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอชนแดนและอำเภอหนองไผ่
ทิศตะวันออก ติดต่อกับอำเภอภักดีชุมพล (จังหวัดชัยภูมิ)
ทิศใต้ ติดต่อกับอำเภอวิเชียรบุรี
ทิศตะวันตก ติดต่อกับอำเภอไพศาลีและอำเภอหนองบัว (จังหวัดนครสวรรค์)
การแบ่งเขตการปกครอง > การปกครองส่วนภูมิภาค

อำเภอบึงสามพันแบ่งเขตการปกครองออกเป็น 9 ตำบล 123 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ซับสมอทอด |  | (Sap Samo Thot) | 9 หมู่บ้าน |  |  |  |  |  | 6. | พญาวัง |  | (Phaya Wang) | 16 หมู่บ้าน |
| 2. | ซับไม้แดง |  | (Sap Mai Daeng) | 15 หมู่บ้าน |  |  |  |  |  | 7. | ศรีมงคล |  | (Si Mongkhon) | 11 หมู่บ้าน |
| 3. | หนองแจง |  | (Nong Chaeng) | 18 หมู่บ้าน |  |  |  |  |  | 8. | สระแก้ว |  | (Sa Kaeo) | 9 หมู่บ้าน |
| 4. | กันจุ |  | (Kan Chu) | 19 หมู่บ้าน |  |  |  |  |  | 9. | บึงสามพัน |  | (Bueng Sam Phan) | 10 หมู่บ้าน |
| 5. | วังพิกุล |  | (Wang Phikun) | 16 หมู่บ้าน |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบึงสามพันประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลซับสมอทอด  ครอบคลุมพื้นที่บางส่วนของตำบลซับสมอทอดและตำบลบึงสามพัน
องค์การบริหารส่วนตำบลซับสมอทอด ครอบคลุมพื้นที่ตำบลซับสมอทอด (นอกเขตเทศบาลตำบลซับสมอทอด)
องค์การบริหารส่วนตำบลซับไม้แดง ครอบคลุมพื้นที่ตำบลซับไม้แดงทั้งตำบล
องค์การบริหารส่วนตำบลกันจุ ครอบคลุมพื้นที่ตำบลกันจุทั้งตำบล
องค์การบริหารส่วนตำบลวังพิกุล ครอบคลุมพื้นที่ตำบลวังพิกุลทั้งตำบล
องค์การบริหารส่วนตำบลพญาวัง ครอบคลุมพื้นที่ตำบลพญาวังทั้งตำบล
องค์การบริหารส่วนตำบลศรีมงคล ครอบคลุมพื้นที่ตำบลศรีมงคลทั้งตำบล
องค์การบริหารส่วนตำบลสระแก้ว ครอบคลุมพื้นที่ตำบลสระแก้วทั้งตำบล
องค์การบริหารส่วนตำบลหนองแจง ครอบคลุมพื้นที่ตำบลหนองแจงทั้งตำบล
องค์การบริหารส่วนตำบลบึงสามพัน ครอบคลุมพื้นที่ตำบลบึงสามพัน (นอกเขตเทศบาลตำบลซับสมอทอด)
บ้านซับสาริกา เขตองค์การบริหารส่วนตำบลซับสมอทอด
บริเวณหน้าที่ว่าการอำเภอบึงสามพัน
สุชาร์ มานะยิ่ง

| สุชาร์ มานะยิ่ง |
| --- | --- |

เกิด: สุชา มานะยิ่ง 9 มกราคม พ.ศ. 2531 (36 ปี) อำเภอพิมาย จังหวัดนครราชสีมา ประเทศไทย
ชื่ออื่น: ออม, หลี ไห่น่า
ศิษย์เก่า: มหาวิทยาลัยศรีนครินทรวิโรฒ
อาชีพ:  นักแสดง  นักร้อง  พิธีกร  นางแบบ  ยูทูบเบอร์  นักธุรกิจ 
ปีปฏิบัติงาน: พ.ศ. 2549–ปัจจุบัน
ตัวแทน: ช่อง 3 (2558–2562)
ส่วนสูง: 154 cm (5 ft 1⁄2 in)
อาชีพแสดง
ผลงานเด่น: พาย – Yes or No อยากรัก ก็รักเลย (2553)  พาย – Yes or No 2 รักไม่รัก อย่ากั๊กเลย (2555)  อ้อม – The Couple รัก ลวง หลอน (2557)  อ้อมแอ้ม – วุ่นนักรักเต็มบ้าน (2557)  ตะหลิว – Kiss Me รักล้นใจนายแกล้งจุ๊บ (2557)  เลย์ – จุดนัดภพ (2555–2558)
รางวัล
ชมรมวิจารณ์บันเทิง: นักแสดงนำหญิงยอดเยี่ยม  พ.ศ. 2557 – The Couple รัก ลวง หลอน
 
สุชาร์ มานะยิ่ง ชื่อเล่น ออม และชื่อในวงการบันเทิงจีน หลี ไห่น่า (จีน: 李海娜; พินอิน: Lǐ Hǎinà; เกิด 9 มกราคม พ.ศ. 2531) เป็นนักแสดง นางแบบ พิธีกรชาวไทย เข้าสู่วงการบันเทิงโดยเริ่มจากการถ่ายแบบและแสดงมิวสิควิดีโอ และเป็นพิธีกรรายการสตรอเบอร์รี่ชีสเค้ก ก่อนจะเป็นที่รู้จักในวงกว้างจากการแสดงภาพยนตร์เรื่อง Yes or No อยากรัก ก็รักเลย (2553)
ประวัติ

สุชาร์เป็นบุตรสาวของพรพรรณ วนา อดีตนักร้องลูกทุ่งชื่อดัง กับ ประสงค์ มานะยิ่ง มีพี่น้องทั้งหมด 2 คน ออม เป็นพี่สาวคนโต มีน้องสาว 1 คน ชื่อ สุพัตรา มานะยิ่ง (อัง) สำเร็จการศึกษาประถมศึกษาจากโรงเรียนสุริยาอุทัย มัธยมศึกษาจากโรงเรียนสุรนารีวิทยา และปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (เกียรตินิยมอันดับ 2) รุ่นเดียวกับ กันยรินทร์ นิธินพรัศม์, เจสสิกา ภาสะพันธุ์, ชิดจันทร์ ห่ง พร้อมด้วยรางวัลนักศึกษาดีเด่นด้านการเรียนและความประพฤติ
สุชาร์ มานะยิ่ง เกิดวันเสาร์ที่ 9 มกราคม พ.ศ. 2531 มีชื่อตัวมาแต่เกิดว่า "สุชา" แต่ภายหลังจึงเปลี่ยนเป็น "สุชารัตน์" เมื่อเรียนมัธยมศึกษาปีที่ 1 และเปลี่ยนชื่ออีกเป็น "สุชาร์" ในเดือนกรกฎาคม พ.ศ. 2554
สุชาร์ยังเป็นลูกพี่ลูกน้องกับ แอร์ สุชาวดี นักร้องลูกทุ่งอีกด้วย
ผลงาน > ภาพยนตร์/หนังสั้น

| ปี | เรื่อง | บทบาท |
| --- | --- | --- |
| 2552 | ปายอินเลิฟ | แอน |
| 2553 | Yes or No อยากรัก ก็รักเลย | พาย |
| 2554 | ความรัก ศรัทธา ปาฏิหาริย์ ตอน ขยะ | เตย |
| 2554 | บางกอกกังฟู | บีบี |
| 2554 | เดอะรีเมมเบอร์แคนอน (The Remember Canon) | เชอร์รี่ |
| 2555 | ชอบกด Like ใช่กด Love | มีนา วงศ์สถาพร (มีน) |
| 2555 | Yes or No 2 รักไม่รักอย่ากั๊กเลย | พาย |
| 2555 | ความรัก ศรัทธา ปาฏิหาริย์ 2 ตอน ผู้พิทักษ์ | น้ำ |
| 2556 | ฮาชิมะ โปรเจกต์ | เมย์ |
| 2556 | นมัสเต จ๊ะเอ๋ บ๊ายบาย | พลอย |
| 2557 | Present Perfect หากว่าย้อนเวลากลับไปได้ | แพม |
| 2557 | The Couple รัก ลวง หลอน | อ้อม |
| 2561 | Haunted Hotel 1174 ห้องผีจองเวร | หลิง |
| 2565 | The Lake บึงกาฬ | ลิน |
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2551 | นางสาวผ้าขี้ริ้ว | น้องออม | ช่อง 3 |
| 2552 |  ก๊วนกามเทพ | ไหม | ช่อง 3 |
| 2553 |  มาลัยสามชาย | หลานสาวของลอออร | ช่อง 5 |
| 2554 | โลมากล้าท้าฝัน | แฟง | ช่อง 9 |
| 2555 | จุดนัดภพ | เลลา วิลัยธรรม (เลย์) | ช่อง 3 |
| 2556 | พรพรหมอลเวง | สุดนภา (ครูบี๋) | ช่อง 3 |
| 2556 | รักนี้ชั่วนิรันดร์ | พิชชา | ทรูเอเชียนซีรีส์ |
| 2557 | วุ่นนักรักเต็มบ้าน | อ้อมแอ้ม | ทรูโฟร์ยู |
| 2557 | Kiss Me รักล้นใจนายแกล้งจุ๊บ | ตะหลิว | ทรูโฟร์ยู |
| 2559 | แรงตะวัน | เพ็ญสิริ | ช่อง 3 |
| 2561 |  นางบาป | ผู้เข้าชมการแสดง (รับเชิญ) | ช่อง 3 |
| 2561 | รักพลิกล็อก | นวียา | ช่อง 3 |
| 2562 |  ตุ๊กตาผี | ธนิดา (นิด) | ช่อง 3 |
| 2564 | สาวออฟฟิศ 2000 ปี Girl2K | โมเม | จีเอ็มเอ็ม 25 |
| 2564 | แต้มรัก | กุมาริกา (มด) | จีเอ็มเอ็ม 25 |
| 2564 | Bangkok Breaking มหานคร เมือง(ห)ลวง | แคท | เน็ตฟลิกซ์ |
| 2564 | สั่งใจให้หยุดรักเธอ | มุกริน | จีเอ็มเอ็ม 25 |
| 2564 | เกมรักสลับมิติ | นิสา | ช่อง 3 |
| 2564 | XYZ | ฉัตร | ทรูเอเชียนซีรีส์ |
| 2565 | Boss & Me รักนี้… เจ้านายจอง | น้ำขิง | จีเอ็มเอ็ม 25 |
| 2565 | Finding The Rainbow สุดท้าย… ที่ปลายรุ้ง | เฟิร์น | Viu Original ช่อง 8 |
ผลงาน > มิวสิกวีดีโอ

| เพลง | ศิลปิน |
| --- | --- |
"เมมชื่อฉันว่าคิดถึง": JKI
"บอกให้รู้ว่ารักเธอ": ดัง พันกร
"อ่าง": Pig Rock
"แฟนดีดี": เนย ซินญอริต้า
"บน (สรวง) สวรรค์ไม่มีความลับ": ปู วิจิตรา
"ไอมิสยู" (I Miss You): ตุ้ย AF3
"ฉันจะอยู่เคียงข้างเธอ": สิงโต The Star
"ถ้าสักวันเธอจะกล้าพอ": อิน บูโดกัน
"หวง ห่วง": สุชาร์ มานะยิ่ง
"จับมือ จับใจ": สุชาร์ มานะยิ่ง ประกอบรายการ เผิงโหย่ว
"เพลงพิเศษ": โบ สุนิตา ลีติกุล
"Oh Baby I": สุชาร์ มานะยิ่ง กับ ไมค์ พิรัชต์
"หากว่าย้อนเวลากลับไปได้": พีท พีระ
"ก่อนวันสุดท้ายจะมาถึง": เศรษฐพงศ์ เพียงพอ
"จากใจ": สุชาร์ มานะยิ่ง
"หยุด": สุชาร์ มานะยิ่ง กับ กอล์ฟ พิชญะ
"Kiss ME": สุชาร์ มานะยิ่ง กับ ไมค์ พิรัชต์
ผลงาน > เพลงประกอบภาพยนตร์/ละคร

| ชื่อเพลง | หมายเหตุ |
| --- | --- |
"สบตา": ร้องกับ ติ๊นา ประกอบภาพยนตร์ Yes or No อยากรัก ก็รักเลย
"คนลืมช้า": ประกอบภาพยนตร์ ชอบกด Like ใช่กด Love
"หวงห่วง": ประกอบภาพยนตร์ Yes or No 2 รักไม่รักอย่ากั๊กเลย
"My Rules": ประกอบภาพยนตร์ Yes or No 2 รักไม่รักอย่ากั๊กเลย
"จับมือ จับใจ": ประกอบรายการ เผิงโหย่ว
"อยู่เพื่อรักเธอ": ร้องกับ วิน Sqweez Animal ประกอบซีรีส์ รักนี้ชั่วนิจนิรันดร์
"Oh baby i": ร้องกับ ไมค์ พิรัชต์ เพลงประกอบละครเรื่อง วุ่นนักรักเต็มบ้าน
"จากใจ": เพลงแรกในฐานะนักร้องเดี่ยว
"พูดลอยลอย": เพลงประกอบซีรีส์ "จุดนัดภพ"
"หยุด": ร้องกับ กอล์ฟ พิชญะ เพลงประกอบภาพยนตร์ The Couple รัก ลวง หลอน
"Kiss Me": ร้องกับ ไมค์ พิรัชต์ เพลงประกอบซีรีส์ Kiss Me รักล้นใจนายแกล้งจุ๊บ
"รักลงล็อก (Falling In Love)": เพลงประกอบละคร รักพลิกล็อก
"I Will Follow You (Special Version)": เพลงประกอบละคร รักพลิกล็อก
"แสงและเงา": ร้องกับ จี๋ สุทธิรักษ์ เพลงประกอบซีรีส์ เกมรักสลับมิติ Switch On
"รักคุณเข้าแล้ว": ร้องกับ คิว สุวีระ เพลงประกอบซีรีส์ Finding The Rainbow สุดท้าย… ที่ปลายรุ้ง
ผลงาน > พิธีกร

รายการ สตรอเบอร์รี่ชีสเค้ก
รายการ Teen Plus Life
รายการ เผิงโหย่ว (朋友, Péng Yǒu; "เพื่อน") ซึ่งมุ่งประชาสัมพันธ์ประเทศไทย
รายการ อายุน้อยร้อยล้าน (พิธีกรรับเชิญ)
รายการ 2Piece 2Please ทางช่อง GMM25
ผลงาน > ละครเวที

| ปี | เรื่อง | บทบาท |
| --- | --- | --- |
| 2553 | กินรีสีรุ้ง | แอน |
ผลงาน > ซิตคอม/ซีรีส์

เรื่อง ปลุกผีมากัด
เรื่อง ชายสามไม่กินเส้น
ผลงาน > โฆษณา

The Face Shop
รางวัล > การรับมอบ

| ปี | โอกาส | รางวัล |
| --- | --- | --- |
| 2555 | เทศกาลตรุษจีน 2555 | รางวัลผู้ทำคุณประโยชน์ในการแลกเปลี่ยนวัฒนธรรมไทยจีน |
รางวัล > การเสนอชื่อ

| ปี | รายการประกาศรางวัล | รางวัล | ผลงาน | ผลรางวัล |
| --- | --- | --- | --- | --- |
| 2553 | Top Awards 2010 | ดาวรุ่งหญิงยอดเยี่ยม สาขาภาพยนตร์ | ภาพยนตร์เรื่อง Yes or No อยากรัก ก็รักเลย | เสนอชื่อเข้าชิง |
| 2555 | Top Awards 2012 | ดารานำหญิงยอดเยี่ยม สาขาภาพยนตร์ | ภาพยนตร์เรื่อง Yes or No 2 รักไม่รัก อย่ากั๊กเลย | เสนอชื่อเข้าชิง |
| 2555 | Daradaily The Great Awards 2012 | นักแสดงนำหญิงสาขาภาพยนตร์ที่สุดแห่งปี | ภาพยนตร์เรื่อง Yes or No 2 รักไม่รัก อย่ากั๊กเลย | เสนอชื่อเข้าชิง |
| 2555 | Starpics Thai Film Awards ครั้งที่ 10 | นักแสดงนำหญิงยอดเยี่ยม | ภาพยนตร์เรื่อง Yes or No 2 รักไม่รัก อย่ากั๊กเลย | เสนอชื่อเข้าชิง |
| 2555 | ชมรมวิจารณ์บันเทิง 2555 | นักแสดงนำหญิงยอดเยี่ยม | ภาพยนตร์เรื่อง Yes or No 2 รักไม่รัก อย่ากั๊กเลย | เสนอชื่อเข้าชิง |
| 2556 | Gmember Awards 2013 | สุดยอดเพลงประกอบภาพยนตร์แห่งปี | เพลง "หวงห่วง" | ชนะ |
| 2556 | Thailand Zocial Award 2013 | ดารานักแสดงหญิงยอดนิยมบน Social network |  | เสนอชื่อเข้าชิง |
| 2556 | Bang Awards 2013 | Girl of the Year |  | เสนอชื่อเข้าชิง |
| 2557 | Daradaily The Great Awards 2013 | นักแสดงนำหญิง สาขาภาพยนตร์ที่สุดแห่งปี | ภาพยนตร์เรื่อง ฮาชิมะโปรเจกต์ ไม่เชื่อต้องลบหลู่ | เสนอชื่อเข้าชิง |
| 2557 | SiamDara Stars Awards 2014 | นักแสดงนำหญิงยอดเยี่ยม สาขาละครโทรทัศน์ | Full House วุ่นนักรักเต็มบ้าน | เสนอชื่อเข้าชิง |
| 2557 | Hamburger Magazine 2014 | Best Cover Ever |  | ชนะ |
| 2557 | คมชัดลึก อวอร์ด ครั้งที่ 12 | นักแสดงนำหญิงยอดเยี่ยม สาขาภาพยนตร์ไทย | ภาพยนตร์เรื่อง  The Couple รัก ลวง หลอน  | เสนอชื่อเข้าชิง |
| 2557 | รางวัลภาพยนตร์ไทย ชมรมวิจารณ์บันเทิง ครั้งที่ 23 | นักแสดงนำหญิงยอดเยี่ยม | ภาพยนตร์เรื่อง  The Couple รัก ลวง หลอน  | ชนะ |
| 2557 | Bioscope Award 2014 | สาขา การแสดงแห่งปี | ภาพยนตร์เรื่อง  The Couple รัก ลวง หลอน  | ชนะ |
| 2557 | รางวัลสตาร์พิคส์ ครั้งที่ 12 ประจำปี พ.ศ. 2557 | นักแสดงนำหญิงยอดเยี่ยม | ภาพยนตร์เรื่อง  The Couple รัก ลวง หลอน  | เสนอชื่อเข้าชิง |
| 2558 | MAYA Awards มายามหาชน 2015 | ดาราคู่จิ้น ขวัญใจมหาชน |  | ชนะ |
| 2558 | รางวัลแฮมเบอร์เกอร์อวอร์ดส์ | Best Buddy |  | ชนะ |
| 2566 | รางวัลกินรี มหาชน | นักแสดงนำหญิงซีรีส์ยอดเยี่ยมแห่งปี | สุดท้าย ที่ปลายรุ้ง | ชนะ |
แหล่งข้อมูลอื่น

สุชาร์ มานะยิ่ง ที่เฟซบุ๊ก
สุชาร์ มานะยิ่ง ที่อินสตาแกรม
สุชาร์ มานะยิ่ง ที่ยูทูบ
ว่อนเน็ต‘ออม สุชาร์‘ เหวี่ยงแฟนคลับกลางห้างดัง
นางเอกดี้ ว่อนเน็ต’ออม สุชาร์’ เหวี่ยงแฟนคลับกลางห้างดัง เก็บถาวร 2013-07-07 ที่ เวย์แบ็กแมชชีน
| ด ค กรางวัลชมรมวิจารณ์บันเทิง สาขานักแสดงนำหญิงยอดเยี่ยม |
| --- | --- |
2533–2540:  จินตหรา สุขพัฒน์ (2533)  ปวีณา ชารีฟสกุล (2534)  จินตหรา สุขพัฒน์ (2535)  จันจิรา จูแจ้ง (2536)  จินตหรา สุขพัฒน์ (2537)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  จินตหรา สุขพัฒน์ (2543)  สิริยากร พุกกะเวส (2544)  อริศรา วงษ์ชาลี (2545)  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  ณัฐฐาวีรนุช ทองมี (2549)  สินจัย เปล่งพานิช (2550)  อัญชลี สายสุนทร (2551) 
2552–2562:  ศิริน หอวัง (2552)  เฌอมาลย์ บุญยศักดิ์ (2553)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  พัชชา พูนพิริยะ (2556)  สุชาร์ มานะยิ่ง (2557)  ดาวิกา โฮร์เน่ (2558)  ดาวิกา โฮร์เน่ (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  เจนนิษฐ์ โอ่ประเสริฐ (2562) 
2563–2573:  พิมพ์ชนก ลือวิเศษไพบูลย์ (2563)  นริลญา กุลมงคลเพชร (2564)  เขมนิจ จามิกรณ์ (2565)
น้อง.พี่.ที่รัก

| น้อง> พี่.ที่รัก |
| --- | --- |
ใบปิดภาพยนตร์
กำกับ: วิทยา ทองอยู่ยง
เขียนบท: วิทยา ทองอยู่ยง อดิสรณ์ ตรีสิริเกษม นนตรา คุ้มวงศ์ ทศพร เหรียญทอง สิริภัค ผสมทรัพย์
อำนวยการสร้าง: จิระ มะลิกุล วรรณฤดี พงษ์สิทธิศักดิ์
นักแสดงนำ: ซันนี่ สุวรรณเมธานนท์ อุรัสยา เสปอร์บันด์ นิชคุณ หรเวชกุล มนสภรณ์ ชาญเฉลิม
กำกับภาพ: นิรมล รอสส์
ตัดต่อ: วิชชพัชร์ โกจิ๋ว ธรรมรัตน์ สุเมธศุภโชค
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีดีเอช ห้าห้าเก้า
วันฉาย: 10 พฤษภาคม พ.ศ. 2561
ความยาว: 124 นาที
ประเทศ:  ไทย
ภาษา: ไทย ญี่ปุ่น
ทำเงิน: 146.45 ล้านบาท (กรุงเทพมหานคร ปริมณฑล และจังหวัดเชียงใหม่) 244.77 ล้านบาท (ทั่วประเทศ)
ข้อมูลจาก IMDb
ข้อมูลจากสยามโซน
น้อง.พี่.ที่รัก เป็นภาพยนตร์ไทยแนวโรแมนติก-คอมเมดี้-ดราม่า ที่ออกฉายในปี พ.ศ. 2561 ร่วมเขียนบทและกำกับโดย วิทยา ทองอยู่ยง ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ซันนี่ สุวรรณเมธานนท์ อุรัสยา เสปอร์บันด์ และนิชคุณ หรเวชกุล มีเนื้อหาเกี่ยวกับความสัมพันธ์ของพี่น้องที่ไม่ถูกกัน โดยมีพี่ที่พยายามขัดขวางความรักของผู้เป็นน้องสาว
ภาพยนตร์ออกฉายรอบปฐมทัศน์เมื่อวันที่ 9 พฤษภาคม พ.ศ. 2561 ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน และเข้าฉายอย่างเป็นทางการในวันที่ 10 พฤษภาคม ปีเดียวกัน
นักแสดง

ซันนี่ สุวรรณเมธานนท์ รับบท ชัชวินทร์ เหรียญสุวรรณ (ชัช)
ธีธัต สุขอิ่ม รับบท ชัช (วัยรุ่น)
ดิว จอห์น สะเทราซ์ รับบท ชัช (วัยเด็ก)
อุรัสยา เสปอร์บันด์ รับบท เจนขวัญ เหรียญสุวรรณ (เจน)
อชิรญา นิติพน รับบท เจน (วัยรุ่น)
ซาซ่า คริสเตนเซ่น รับบท เจน (วัยเด็ก)
นิชคุณ หรเวชกุล รับบท ทาคาฮาชิ โมชิคาวะ (โมจิ)
อัญชุลีกร บัวแก้ว รับบท แม่ของชัชและเจน
กันติชา ชุมมะ รับบท สาวของชัช
วิทยา เจตะภัย รับบท ลุง/ป้าของชัชและเจน
พุฒิพงศ์ อัสสรัตนกุล รับบท บอล
เฉลิมพล ฑิฆัมพรธีรวงศ์ รับบท หนุ่มตกปลา
นที เอกวิจิตร รับบท เส็ง เพื่อนของชัช
มนสภรณ์ ชาญเฉลิม รับบท เดียร์
ณภัสนันท์ สิรินดาศุภสิริ รับบท หมวย
เพลงประกอบภาพยนตร์

"รักน้องคนเดียวววว" ขับร้องโดย ยัวร์บอยทีเจ ร้องรับเชิญโดย ซันนี่ สุวรรณเมธานนท์ และ นิชคุณ หรเวชกุล (ดัดแปลงจากเพลง "รักน้องคนเดียว" โดย ธเนศ วรากุลนุเคราะห์)
"พี่ชายที่แสนดี" ขับร้องโดย รวิวรรณ จินดา
"ยังโสด" ขับร้องโดย โอลีฟส์
"Make It Happen" ขับร้องโดย ปริญญา อินทชัย และ อุรัสยา เสปอร์บันด์
ผลตอบรับ > คำวิจารณ์

โพสต์ทูเดย์วิจารณ์ว่า "GDH ยังคงมาตรฐานของตัวเองไว้ได้เป็นอย่างดี คัดแล้วคัดอีกไม่ใช่อะไรก็ได้"